**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

 **DĖL PRITARIMO PROJEKTO „A. KLIŠONIO KOMERCINĖS FIRMOS „INESA“ VEIKLOS EFEKTYVUMO DIDINIMAS“ ĮGYVENDINIMUI PAGAL PRIEMONĘ NR. 08.1.3-CPVA-R-609 „PIRMINĖS ASMENS SVEIKATOS PRIEŽIŪROS VEIKLOS EFEKTYVUMO DIDINIMAS“**

2018 m. kovo 29 d. Nr.T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 2014-2020 metų Europos Sąjungos fondų Investicijų veiksmų programos 8 prioriteto „Socialinės įtraukties didinimas ir kova su skurdu“ priemonės Nr. 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“ projektų finansavimo sąlygų aprašo nuostatomis, Plungės rajono savivaldybės taryba nusprendžia:

Pritarti A. Klišonio komercinės firmos ,,Inesa“ projekto „A. Klišonio komercinės firmos „Inesa“ veiklos efektyvumo didinimas“ įgyvendinimui pagal 2014–2020 metų Europos Sąjungos fondų Investicijų veiksmų programos 8 prioriteto „Socialinės įtraukties didinimas ir kova su skurdu“ priemonę 08.1-3-CPVA-R-609 „Pirminės asmens sveikatos priežiūros veiklos efektyvumo didinimas“.

Savivaldybės meras

SUDERINTA:

Administracijos direktorius G. Bagužis

Kalbos tvarkytojas A. Eidukaitis

Juridinio ir personalo administravimo skyriaus vedėjas V. Tumas

Savivaldybės gydytoja O. Gerulskienė

Sprendimą rengė

Strateginio planavimo ir investicijų skyriaus vyr. specialistė Ingrida Stanienė

Teisės aktų projektų numatomo teisinio reguliavimo

poveikio vertinimo rezultatų pateikimo tvarkos aprašo

priedas

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PROJEKTO „A. KLIŠONIO KOMERCINĖS FIRMOS „INESA“ VEIKLOS EFEKTYVUMO DIDINIMAS“ ĮGYVENDINIMUI PAGAL PRIEMONĘ NR. 08.1.3-CPVA-R-609 „PIRMINĖS ASMENS SVEIKATOS PRIEŽIŪROS VEIKLOS EFEKTYVUMO DIDINIMAS“**

2018 m. kovo 13 d.

Plungė

1. **Parengto teisės akto projekto tikslai.**

Šio sprendimo tikslas – pritarti A. Klišonio komercinės firmos ,,Inesa“ dalyvavimui, įgyvendinant projektą pagal 2014–2020 metų Europos Sąjungos fondų Investicijų veiksmų programos 8 prioriteto „Socialinės įtraukties didinimas ir kova su skurdu“ priemonę 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“.

**2. Teisės akto projekto esmė**, **rengimo priežastys ir motyvai.**

Sprendimo projektas parengtas vadovaujantis Regioninės plėtros departamento prie Vidaus reikalų ministerijos Telšių apskrities skyriaus kvietimu teikti projektinius pasiūlymus dėl regiono projektų įgyvendinimo Telšių regiono projektų sąrašui pagal 2014-2020 metų Europos Sąjungos fondų Investicijų veiksmų programos 8 prioriteto „Socialinės įtraukties didinimas ir kova su skurdu“ priemonę 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“ sudaryti.

Pagal priemonę remiamos šios veiklos:

1. Kraujotakos sistemos ligų, galvos smegenų kraujotakos ligų, onkologinių ligų srityse tikslinėse teritorijose ir vaikų ligų bei sveiko senėjimo srityse bei vyresnio amžiaus šalies gyventojų ligų profilaktikos, prevencijos ir ankstyvosios diagnostikos srityse: asmens sveikatos priežiūros įstaigų, teikiančių pirminės ambulatorinės asmens sveikatos priežiūros paslaugas, infrastruktūros modernizavimas: statinių ir (ar) patalpų rekonstrukcija ir (ar) remontas, reikalingos įrangos įsigijimas, aprūpinimas tikslinėmis transporto priemonėmis, skirtomis pacientams lankyti bei paslaugas teikti namuose;

2. Priklausomybės nuo opioidų pakaitinio gydymo kabinetų įrengimas (patalpų rekonstrukcija ir (ar) remontas, reikalingos įrangos įsigijimas);

3. Tiesiogiai stebimo gydymo kurso (DOTS, angl. *directly observed treatment short course*) kabinetų įrengimas (patalpų rekonstrukcija ir (ar) remontas, reikalingos įrangos įsigijimas) asmens sveikatos priežiūros įstaigose, teikiančiose pirminės ambulatorinės asmens sveikatos priežiūros paslaugas;

4. Asmens sveikatos priežiūros įstaigų, teikiančių pirminės ambulatorinės asmens sveikatos priežiūros paslaugas, fizinės ir informacinės infrastruktūros pritaikymas specialiesiems neįgaliųjų poreikiams;

5. Onkologinių ligų ir sveiko senėjimo srityje slaugos, slaugos ir palaikomojo gydymo, paliatyviosios pagalbos paslaugų vystymas asmens sveikatos priežiūros įstaigose ir pacientų namuose: statinių ir (ar) patalpų, skirtų šioms paslaugos teikti, rekonstrukcija ir remontas, reikalingos įrangos įsigijimas bei aprūpinimas tikslinėmis transporto priemonėmis paslaugoms teikti pacientų namuose.

Projektu numatoma vykdyti veiklas nurodytas 1 ir 5 punktuose ir taip pagerinti asmens sveikatos priežiūros paslaugų prieinamumą ir kokybę.

Plungės rajonui numatoma skirti 299 012,15 Eur lėšų iš ES struktūrinių fondų ir 26 383,42 Eur iš valstybės biudžeto. Lėšos įstaigos projekto įgyvendinimui skiriamos pagal prie įstaigos prisirašiusių asmenų skaičių 2017 metų rugsėjo 30 dienai.

Didžiausia galima projekto finansuojamoji dalis sudaro 92,5 proc. visų tinkamų finansuoti projekto išlaidų, t. y. iš ES struktūrinių fondų ir Lietuvos Respublikos valstybės biudžeto lėšų skiriamas finansavimas negali viršyti 92,5 proc. Pareiškėjas ir (arba) partneris privalo prisidėti prie projekto finansavimo ne mažiau nei 7,5 proc. visų tinkamų finansuoti projekto išlaidų.

**3. Lėšų poreikis (jeigu teisės aktui įgyvendinti reikalingos lėšos).**

Savivaldybės biudžeto lėšos nebus reikalingos.

**4. Laukiami rezultatai.**

Bus pritarta A. Klišonio komercinės firmos ,,Inesa“ projekto „A. Klišonio komercinės firmos „Inesa“ veiklos efektyvumo didinimas“ įgyvendinimui pagal priemonę 08.1.3-CPVA-R-609 „Pirminės asmens sveikatos priežiūros veiklos efektyvumo didinimas“.

**5. Kita svarbi informacija** Nėra.

**6. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos efektyviai įsisavinti skiriamą Europos Sąjungos ir valstybės paramą* | *-* |
| *Finansams* | *-* | *-* |
| *Socialinei aplinkai* | *Mažės Plungės rajono gyventojų sergamumas ir mirtingumas*  |  |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *-* | *-* |
| *Administracinei naštai* | *-* | *-* |
| *Regiono plėtrai* | *Numatomas teigiamas poveikis, tolygiai įsisavinant Europos Sąjungos finansavimo priemonių lėšas* | *-* |
| *Kitoms sritims, asmenims ar jų grupėms* | *Numatomas teigiamas poveikis rajono gyventojams. Bus pagerintas asmens sveikatos priežiūros paslaugų prieinamumas ir kokybė.*  | *-* |

***Antikorupcinis vertinimas.***Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Strateginio planavimo ir investicijų skyriaus

vyr. specialistė Ingrida Stanienė